《次和花字韵酬正仲实父少白三友》
宋代·舒岳祥

不读口生棘，多愁眼易花。
江湖四閒客，今古几诗家。
吟是蠲忧药，功如解困茶。
艰难俱已历，好景夕阳斜。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。